Templomos

A protestánsok szabad lovagjai. Jellegzetes kétkezes kardjukról könnyen felismerni őket. Ahogy a lelkészek esetében, náluk is egy hosszú mélykék köpeny is elengedhetetlen része a ruházatuknak.

*"Amit a lelkészek nem tehetnek meg, ők véghezviszik. Az igazságért küzdenek, és ebben támogatni is fogjuk őket"* - Rudenz von Hellenburg

Faj: Ember, Tünde, Sötét Tünde

Használható fegyverek: Kétkezes kard

## Tulajdonságok

**Páncélzat:** Nehéz

**Mágia:** közepes

**Védekezés:** jó

**Támadás:** erős

**Sebesség:** gyenge

## Képességek

**Név:** Mennyei fény pallos

**Szint:** 1.

**Ár:** Templomosok kezdéskor megkapják ingyen, 1000 váltó

**Leírás:** A templomos egy mennyei fényből álló hatalmas, öt méter hosszú és arányos vastagságú kardot idéz meg, amivel lesújt ellenfelére. Bár roppant látványos, nem annyira hatékony, mint várnánk: legfeljebb közepes égési sérüléseket okoz. Két percenként ismételhető.

**Név:** A szent láng kardja

**Szint:** 1.

**Ár:** 1000 váltó

**Leírás:** Szent láng járja át a templomos kardját, szent és égési sérülést nyerve ezzel. Nincs hatóideje.

**Név:** Predestináció

**Szint:** 2.

**Ár:** 1500 váltó

**Leírás:** A templomos fél óránként egyszer megláthatja ellenfele következő mozdulatát így esélyt kapva hogy megfelelően reagáljon a saját és ellenfele sebességétől függően kivédve vagy visszatámadva.

**Név:** Szent megkötés

**Szint:** 3.

**Ár:** 2000 váltó

**Leírás:** Egy fényből álló láncot dob a célpontra, ami egy rövid időre megakadályozza azt a helyváltztatásban 5 másodpercnyi időre.

**Név:** Puritanizmus

**Szint:** 4.

**Ár:** 2500 váltó

**Leírás:** A protestantizmus egyik fő elve a tisztaság- ezzel a képességgel a templomos minden jó és ártó hatást levehet magáról és egy ellenfeléről, percenként egyszer.

**Név:** Szent félelem

**Szint:**4

**Ár:** 2500 váltó

**Leírás:** A templomos Isten erejével megfutamít minden közelében tartózkodó tisztátalan lelket (démont, vámpírt, nekromantát és élőholtat).

**Név:** A fény keresztje

**Szint:** 5.

**Ár:** 3000 váltó

**Leírás:** A templomos imába kezd amivel egy fényből alkotott keresztet idéz. A kereszttől 15 méter sugarú körben tartózkodó keresztények másfélszer hatékonyabbak minden tulajdonságban, a hitellenségek pedig kétharmados hatékonysággal tudnak harcolni. Ha az imát befejezi a hatás is eltűnik.

**Név:** Sola Scriptura

**Szint:** 6.

**Ár:** 3500 váltó

**Leírás:** A templomos tíz másodpercig csak mágikus sebzést szenvedhet el. Óránként egyszer használható.

**Név:** Zsoltár

**Szint:** 7.

**Ár:** 4000 váltó

**Leírás:** A templomos zsoltáréneklésbe kezd, ami az énekelt zsoltártól függően hatást fejt ki magára, szövetségeseire vagy épp ellenfeleire. Bármeddig énekelhet, de közben más képességet nem használhat. A 150 lehetséges zsoltár listája Itt található

**Név:** Ördögűzés

**Szint:** 8.

**Ár:** 4500 váltó

**Leírás:** A templomos Isten a szolgáinak az ördögök fölött rendelt hatalmát használva, az ellenfél fejét megmarkolva és a "Távozz!"- szót kiáltva megpróbálja kiűzni a gonoszt a célpontjából. Senki sem bűntelen, ezért mindenkire lesz hatása: a két egyház tagjaira gyenge varázserő-csökkenés, tündékre, átlagos teremtményekre és a két város tagjaira fájdalom és szédülés, démonokra, vámpírokra, sötét tündékre és sötét teremtményekre bénító fájdalom és gyenge belső vérzés. Hátránya a közvetlen érintkezés szükségessége.

**Név:** Megigazulás

**Szint:** 9.

**Ár:** 5000 váltó

**Leírás:** A templomos eltöröl magáról minden káros hatást és begyógyítja sebeit. Naponta egyszer használható.

**Név:** Vetés és aratás

**Szint:** 10.

**Ár:** 6000 váltó

**Leírás:** A templomos imába fog, amelynek eredményeképp szent erő sugárzik belőle hullámként. Az erő szövetségesei közepes sebesülései begyógyulnak, ellenfelei pedig közepes szent sebzést szenvednek el. Óránként egyszer használható.

Vissza a kasztokhoz